钦定古今图书集成/明伦汇编/氏族典/第296卷 > 章可试
## 钦定古今图书集成/明伦汇编/氏族典/第296卷 > 章可试

按《浙江通志》：“可试，字星华，遂安人。戊午登贤书。崇祯
中，授舒城县。甲戌，张献忠陷霍、巢诸邑，攻舒城。可试
塞三门，开西门以诱之。贼入，陷于沟，伏兵出长矛刺
之，杀千人，贼奔溃。戊寅，复来攻，与巡抚史可法协谋，
伏炮创之。前后被围者十有四，卒赖以全。”寻丁外艰，
以养母辞归。